b'\n_START_ARTICLE_\n\xc5\xa0irokotrupno letalo\n_START_PARAGRAPH_\n\xc5\xa0irokotrupno letalo ang. Wide-Body Aircraft oziroma Twin-Aisle Aircraft je veliko potni\xc5\xa1ko letalo z dvema prehodoma (hodnikoma) med sede\xc5\xbei. Tipi\xc4\x8dni presek trupa je 5 do 6\xc2\xa0m (16 do 20\xc2\xa0ft). Po navadi se \xc5\xa1irokotrupna letala uporablja za dalj\xc5\xa1e lete._NEWLINE_V tipi\xc4\x8dni \xc5\xa1irokotrupni kabini v ekonomi\xc4\x8dni konfiguraciji so potniki razporejeni po 7-10 v vrsti. Celotno \xc5\xa1tevilo sede\xc5\xbeev pri \xc5\xa1irokotrupnih letalih se giblje od 200 do 853 (A380). Najve\xc4\x8dja letala so \xc5\xa1iroka ve\xc4\x8d kot 7\xc2\xa0m (23\xc2\xa0ft), in imajo lahko pri najbolj ekonomi\xc4\x8dni konfiguraciji tudi do 11 sede\xc5\xbeev v vrsti._NEWLINE_Za primerjavo ima ozkotrupno letalo premer trupa 3 do 4\xc2\xa0m (10 do 13\xc2\xa0ft), in samo en prehod, in v vrsti lahko sedi od 2 do 6 potnikov. _NEWLINE_\xc5\xa0irokotrupna letala so na\xc4\x8drtovali za ve\xc4\x8djo ekonomi\xc4\x8dnost, udobje in ve\xc4\x8dji tovorni prostor.'